Alberto Fuhimori

Alberto Kenja Fuhimori (Alberto Ken'ya Fujimori; dzimis , miris ) bija japāņu izcelsmes Peru politiķis. No 1990. līdz 2000. gadam viņš bija Peru prezidents. Pirms ievēlēšanas par prezidentu viņš bija lauksaimniecības akadēmijas rektors.

Alberto Fuhimori Peru atjaunoja makroekonomisko stabilitāti, tomēr viņu plaši kritizēja par autoritārismu, sevišķi pēc 1992. gada pašapvērsuma. 2000. gada beigās Fuhimori, saskaroties ar pieaugošajām apsūdzībām par plaši izplatītu korupciju, noziegumiem pret cilvēci un cilvēktiesību pārkāpumiem viņa valdībā, devās uz APEC tikšanos Brunejā, pēc tam uz Japānu, no kurienes pa faksu atsūtīja demisijas rakstu. Peru varas iestādes cenšas panākt Fuhimori izdošanu tiesāšanai par korupciju.

2005. gadā viņu arestēja Čīlē un izdeva Peru, kur viņu notiesāja par vairākām apsūdzībām, tostarp cilvēktiesību pārkāpumiem un līdzekļu piesavināšanos. Viņam piesprieda 25 gadu cietumsodu.

2023. gada decembrī viņš tika atbrīvots pēc pretrunīgi vērtēta tiesas lēmuma. Deviņus mēnešus vēlāk, 2024. gada 11. septembrī, Alberto Fuhimori nomira no vēža.

 Ārējās saites 

 Biography and tenure by CIDOB Foundation 

 The Fall of Fujimori on POV at PBS, 2006
 State of Fear a documentary of Peru's war on terror based on the findings of the Peruvian Truth and Reconciliation Commission

Kategorija:1938. gadā dzimušie
Kategorija:2024. gadā mirušie
Kategorija:Peru politiķi
Kategorija:Ar Krizantēmas ordeni apbalvotie
Kategorija:Ar Kņaza Jaroslava Gudrā ordeni apbalvotie